शादी के तीन माह बाद ससुरालवालों ने बेटी का गला घोंटा, हमें न्याय दिलाएं
भाजपामुख्यालय में आयोजित कार्यकर्ता दरबार में उस समय माहौल गमगीन हो गया, जब धनबाद से आए राजेंद्र रब्बानी बिलख पड़े। उन्होंने मंत्री लुईस मरांडी को बताया कि उनकी बेटी सरिता की शादी के तीन महीने बाद ही ससुरालवालों ने गला दबा कर उसे मार डाला। घटना के बाद छह लोगों के खिलाफ एफआईआर भी दर्ज कराई सरिता के पति सहित तीन लोग पकड़े भी गए, लेकिन मुख्य आरोपी सरिता का देवर आज तक पुलिस की गिरफ्त से बाहर है। उन्हें एसपी से मिलने ही नहीं दिया जाता। मंत्री ने लुईस मरांडी ने तत्काल धनबाद एसपी को फोन से कहा कि ऐसी नौबत क्यों रही है कि धनबाद के व्यक्ति को अपनी समस्या लेकर रांची आना पड़ रहा है। मुख्य आरोपी क्यों नहीं पकड़ा गया। सुपरविजन रिपोर्ट क्या है, क्यों नहीं कार्रवाई हुई। पूरी रिपोर्ट वह जल्द से जल्द भेजे।
दिव्यांग कुलदीप कुमार पांडेय ने कहा मंत्री ने काफी गंभीरता से लिया। उन्होंने कुलदीप को आश्वस्त किया कि वे पता लगाएंगी कि बहाली क्यों नहीं हुई। तथ्यों की जानकारी लेने के बाद कार्रवाई करेंगी, नौकरी दिलवाएंगी।
भाजपादफ्तर में खाना बनानेवाली फूलो की बेटी को मिलेगा कन्यादान योजना का लाभ : फूलोदेवी भाजपा कार्यालय में खाना बनाती हैं। मुख्यमंत्री रघुवर दास उनकी बेटी की शादी में भी गए थे। फूलो का कहना है कि वह काफी गरीब है। उन्हें मुख्यमंत्री कन्यादान योजना का लाभ नहीं मिला, क्योंकि उनका नाम बीपीएल सूची में नहीं था। मंत्री ने आश्वस्त किया कि उन्हें मुख्यमंत्री कन्यादान योजना का लाभ दिलवाएंगी।
अपनी पीड़ा बताते-बताते रो पड़े रब्बानी, ढाढ़स बंधाती कल्याण मंत्री लुईस मरांडी
hin_Deva hin_Deva hin_Deva hin_Deva hin_Deva